RÅDETS FORORDNING (EF) Nr. 1774/1999

af 29. juli 1999

om indgåelse af aftalen i form af brevveksling om ændring af aftalen i form af brevveksling mellem Det Europæiske Fællesskab og Republikken Ungarn om gensidig fastsættelse af toldkontingenter for visse vine og om ændring af forordning (EF) nr. 933/95 om åbning og forvaltning af fællesskabstoldkontingenter for visse vine

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Den 29. november 1993 undertegnede Det Europæiske Fællesskab og Republikken Ungarn en aftale i form af brevveksling om gensidig fastsættelse af toldkontingenter for visse vine(1);

(2) aftalen udløb den 31. december 1998;

(3) for at opretholde den gensidige præferencebehandling og fortsat fremme udviklingen af samhandelen i vinsektoren bør aftalen forlænges til den 31. december 1999;

(4) ved Rådets forordning (EF) nr. 933/95 af 10. april 1995 om åbning og forvaltning af fællesskabstoldkontingenter for visse vine med oprindelse i Bulgarien, Ungarn og Rumænien(2) blev der åbnet toldkontingenter for visse vine i henhold til aftalen i form af brevveksling mellem Det Europæiske Fællesskab og Republikken Ungarn; forordning (EF) nr. 933/95 bør derfor ændres som følge af den nye aftale i form af brevveksling;

(5) for at lette iværksættelsen af visse bestemmelser i aftalen bør Kommissionen kunne vedtage de nødvendige gennemførelsesretsakter efter proceduren i artikel 83 i Rådets forordning (EØF) nr. 822/87 af 16. marts 1987 om den fælles markedsordning for vin(3) -

UDSTEDT FØLGENDE FORORDNING:

Artikel 1

Aftalen i form af brevveksling om ændring af aftalen i form af brevveksling mellem Det Europæiske Fællesskab og Republikken Ungarn om gensidig fastsættelse af toldkontingenter for visse vine godkendes på Fællesskabets vegne.

Teksten til aftalen er knyttet til denne forordning.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Artikel 3

Kommissionen bemyndiges til efter proceduren i artikel 83 i forordning (EØF) nr. 822/87 at vedtage de nødvendige retsakter til gennemførelse af aftalen.

Artikel 4

I artikel 1 i forordning (EF) nr. 933/95 foretages følgende ændringer:

1) Tabellen i stk. 1, litra b) "Vin med oprindelse i Ungarn", affattes således:

">TABELPOSITION>"

2) Stk. 2, første afsnit, litra d), affattes således: "d) kontingent nr. 09.7009:

Det attesteres herved, at den vin, som omfattes af dette dokument, er en mousserende kvalitetsvin i henhold til den ungarske vinlov."

3) Stk. 2, første afsnit, litra e), affattes således: "e) kontingent nr. 09.7011:

Det attesteres herved, at den vin, som omfattes af dette dokument, er en kvalitetsvin, herunder vin af højere kvalitet og kvalitetsvin med den geografiske betegnelse 'Tokaj' og vin med betegnelsen 'Tájbor', i henhold til den ungarske vinlov".

4) Stk. 2, andet afsnit, udgår.

Artikel 5

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. maj 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juli 1999.

På Rådets vegne

S. HASSI

Formand

(1) EFT L 337 af 31.12.1993, s. 83.

(2) EFT L 96 af 28.4.1995, s. 1. Senest ændret ved forordning (EF) nr. 813/98 (EFT L 116 af 18.4.1998, s. 1).

(3) EFT L 84 af 27.3.1987, s. 1. Senest ændret ved forordning (EF) nr. 1627/98 (EFT L 210 af 28.7.1998, s. 8).